 **СЛУЖБЕНИ ГЛАСНИК**

 **ОПШТИНЕ ШИПОВО**

|  |  |  |
| --- | --- | --- |
| Број 9/2015Година XVII  | 17.6.2015. годинеШипово | Гласник издаје Скупштина општине Шипово, а уређује га Стручна служба Скупштине.Гласник излази по потреби. |

 На основу члана 43. став 1. алинеја 8. Закона о локалној самоуправи ("Службени гласник Републике Српске", број 101/04, 42/05, 118/05 и 98/13) и члана 60. став 1/и. Статута општине Шипово ("Службени гласник општине Шипово", број 8/14 и 5/15*),* начелник општине Шипово*,* донио је

**П Р А В И Л Н И К**

**о измјенама и допунама Правилника о организацији и систематизацији радних мјеста општинске управе општине Шипово**

Члан 1.

 У Правилнику о организацији и систематизацији радних мјеста општинске управе општине Шипово („Службени гласник општине Шипово“ број 1/13, 3/13, 6/13, 7/13, 11/13, 13/13, 3/14, 7/14, 9/14, 12/14 и 2/15), врше се сљедеће измјене и допуне и то:

 У члану 30.-организациона јединица-Служба начелника, послије редног броја 1- радно мјесто „САМОСТАЛНИ СТРУЧНИ САРАДНИК ЗА ПРАВНЕ ПОСЛОВЕ“ и текста „Врши и друге послове по налогу Начелника општине и за свој рад одговара Начелнику општине“, додаје се редни број 2. и текст:

**„2. СТРУЧНИ САВЈЕТНИК ЗА ЕКОНОМСКО-ФИНАНСИЈСКЕ ПОСЛОВЕ“**

**- ВСС (VII степен стручне спреме) или завршен први циклус високог образовања са најмање 240 ЕЦТС бодова**-д**ипломирани економиста,**

**- положен стручни испит за рад у општинској управи,**

**- 3. године радног искуства у струци,**

**- познавање рада на рачунару,**

**- 1 извршилац.**

**Дјелокруг послова:**

-Обавља стручне, управне, административне, организационе, техничке и друге послове за потребе Начелника општине и његових радних тијела,

-учествује у припреми нацрта одлука, правилника и других аката из економско-финансијске области, уколико то није надлежност одјељења,

-учествује у припреми приједлога мишљења на статут и друга акта предузећа и установа чији је оснивач општина,

-учествује у поступку заштите права и интереса општине и члан је радног тијела за имплементацију ИСО стандарда,

-прати и стара се о правилној примјени прописа из области финансија и рачуноводства,

-учествује у припреми нацрта, приједлога и ребаланса буџета,

-информише Начелника о извршењу буџета и предлаже одговарајуће мјере за одржавање ликвидности општине,

-припрема, доноси и учествује у изради пројектних приједлога у развоју општине,

-учествује у изради Акционих планова и Плана капиталних инвестиција општине,

-обавља и друге послове које му повјери Начелник општине.“

 Радна мјеста означена редним бројевима од 2. до 8, постају радна мјеста од 3-9.

Члан 2.

 У члану 30.-организациона јединица-Одјељење за општу управу, редни број 5- радно мјесто „РУКОВОДИЛАЦ ШАЛТЕР САЛЕ“, назив радног мјеста, као и посебан услов у погледу потребне стручне спреме се мијењају и гласе:

 „**САМОСТАЛНИ СТРУЧНИ САРАДНИК ЗА ГРАЂАНСКА СТАЊА**“

 „-**ВСС (VII степен стручне спреме) или завршен први циклус високог образовања са најмање 240 ЕЦТС бодова, правног, економског или другог друштвеног смјера“.**

 У осталом дијелу текст остаје непромијењен.

 Члан 3.

 У члану 30.-организациона јединица-Одјељење за привреду и финансије, редни број 3-радно мјесто „ШЕФ РАЧУНОВОДСТВА“, назив радног мјеста, као и посебни услови у погледу потребне стручне спреме и радног искуства се мијењају и гласе:

 „**ВИШИ/СТРУЧНИ САРАДНИК ЗА КЊИГОВОДСТВО ОПШТИНСКЕ УПРАВЕ**“

 „-**ВШС/ССС економског смјера**

 **-3. године радног искуства са ВШС**

 **-2. годинe радног искуства са ССС.“**

 У осталом дијелу текст остаје непромијењен.

Члан 4.

 Овај Правилник ступа на снагу осмог дана од дана објављивања у „Службеном гласнику општине Шипово“.

Број: 01-12-2/15

Датум: 15.6.2015. године. НАЧЕЛНИК

 Ћирко Милорад,с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 С А Д Р Ж А Ј

АКТА НАЧЕЛНИКА Стрaна

1. Правилник о измјенама и допунама Правилника о организацији и систематизацији радних мјеста општинске управе општине Шипово...........................1